Orø er forfatteren Linda Danielsen Røygaards barndomsø,
og hun har mange dejlige minder
fra somrene i familiens lille sommerhus i 1960'erne.

Nu giver hun noget af sin kærlighed tilbage til øen
ved at udgive en fin og informativ guidebog.

"Orø - Mulighedenes ø" er en faktabog
krydret med personlige anekdoter.
Bogen er rig på flotte fotografier,
som repræsenterer mange forskellige stemninger.

Bogen kommer vidt omkring
både i forhold til Orøs forhistorie og den nyere historie.
Man bliver orienteret om øens udviklingen
indenfor fiskeri, landbrug, sommerhusområder, virksomheder,
forretninger og meget andet, der har præget Orø.

Linda Danielsen Røygaard udførte fra 2021 til 2024
en meget omfattende research på Orø
gennem samtaler og litteraturstudier.
Bogen indeholder utrolig mange oplysninger
om bl.a. spise- og overnatningssteder, naturoplevelser, kunstnere,
lokale steder, events samt beskrivelser af,
hvad der bidrager til et aktivt ø-liv
som f.eks. børnehuset og de mange lokale foreninger.

![*Fotograf: ukendt*](bog.jpg)

Jeg vil anbefale bogen
til os, som bor på Orø,
til dem, som har sommerhus her,
og til alle, som ønsker at få indblik
i vores lille lokalsamfund og de rammer
og muligheder, der er for at udfolde sig her.

Med respekt for det store arbejde,
som forfatteren har lagt bag bogen,
vil jeg tillade mig at mene,
at det ved en eventuel genudgivelse vil klæde bogen
at få den opdateret og renset for misforståelser.
Forfatteren Linda Danielsen Røygaard tager gerne imod rettelser,
som kan sendes til: [<u>linda@roeygaard.dk</u>](mailto:linda@roeygaard.dk)

Bogen, som koster lidt over 200 kr.,
kan købes over nettet hos:

Frydenlund [<u>https://www.frydenlund.dk/oro-21560</u>](https://www.frydenlund.dk/oro-21560)

Saxo [<u>https://www.saxo.com/dk/oroe_bog_9788776230043</u>](https://www.saxo.com/dk/oroe_bog_9788776230043)

<!-- TODO: indhent godkendelse
![](bogforside.jpg)
-->

Lea og Kasper, som er sommerhusbeboere på Orø,
har haft bogen til hurtigt gennemlæsning.
De synes, at bogen fint fanger stemningen af Orø,
og at bogen vil være god at have liggende
på sofabordet i sommerhuset.
